钦定古今图书集成/明伦汇编/闺媛典/第331卷 > 康长源妻崔氏
## 钦定古今图书集成/明伦汇编/闺媛典/第331卷 > 康长源妻崔氏

按《莆田县志》：崔氏，康长源妻。长源卒时，子大和仅七
岁。太翁老，崔辛苦纺绩以奉翁，课子读书。或讽曰：“尔
家贫，一子不遣习他业，乃令读书，不亦悖乎？”氏曰：“吾
良人殁时，谓此子聪慧，必兴吾宗。且平生树德行善，
尝拾遗金还人，似当有兴者。”卒不令改。后大和果贵，
封太孺人，赠淑人。